recursal/SuperWikiNEXT-32B huggingface dataset:
**Лативот** е граматички падеж кој означува движење до некоја локација. Наставките кои се додаваат за лативот и самата функција на лативот во македонскиот јазик се заменети со предлозите „на" и „во". Овој падеж е дел од групата на падежи што означуваат местоположба.

Лативот е типичен за уралските јазици и бил дел од протоуралскиот јазик. Денес, овој падеж може да се сретне во финскиот, мокшанскиот, ерзјанскиот и марискиот јазик. Покрај уралските јазици, со лативот се служат и некои североисточни кавкаски јазици, како на пример цескиот, бештанскиот и хваршискиот јазик.

Фински јазик
------------

Во финскиот јазик, лативот е со ограничена употреба. Сепак, сè уште може да се сретне кај некои прилози како на пример *alas* („долу"), *kauemmas* („подалеку"(, *pois* („оддалечување"), и *rannemmas* („кон и близу брегот"). Во финскиот јазик лативот вообичаено се образува со додавање на наставка *- s*.

Цески јазик
-----------

Во североисточните кавкаски јазици, како што е цескиот, лативот ја презел функцијата на дативот кога се означува корисникот или примачот на дејството. За двата падежа, датив и латив, во овие јазици има исти наставки, но и при тоа некои јазичари сметаат дека овие два падежа се различни. Од другата страна пак, постојат јазичари кои сметаат дека двата падежа се различни водени од самото значење на искажаното дејство.

Поврзано
--------

* Падежи
* Локатив
* Датив

Предлошка:Јазичарика-никулец

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Падежи |
| --- |
|  |
| список на падежи  •  деклинација  •  морфосинтаксно порамнување |
|  |
| 

|  |  |
| --- | --- |
| основни | апсолутив  •  акузатив  •  директен падеж  •  ергатив  •  непреоден падеж  •  номинатив  •  објектив |
|  |
| адпозиционални | аблатив  •  антесив  •  датив  •  дистрибутив (дистрибутивно-временски падеж)  •  есив (есивно-формален падеж, есивно-модален падеж)  •  формален падеж  •  генитив  •  инструктив  •  инструментал (инструментално-комитативен падеж)  •  орнатив  •  присвоен падеж  •  посесив  •  предлошки падеж  •  пертингент  •  пролатив  •  просекутив  •  проксиматив  •  социјатив  •  темпорал  •  вијалис |
|  |
| местоположни | аблатив  •  адезив  •  алатив  •  апудесив  •  асоцијатив  •  комитатив  •  делатив  •  елатив)  •  ексесив  •  илатив  •  инелатив  •  инезив  •  интратив  •  латив  •  локатив  •  перлатив  •  супсесив  •  сублатив  •  супресив  •  суперлативен падеж  •  терминатив  •  транслатив |
|  |
| споредбени | компаратив  •  екватив |
|  |
| евулативни | аверсив  •  бенефактив  •  евитатив |
|  |
| други | абесив  •  адиректив  •  аделатив  •  предлошки падеж  •  каритив  •  каузатив (каузативно-финален падеж)  •  финален падеж  •  модален падеж  •  мултипликатив  •  партитив  •  пегатив  •  приватив  •  постелатив  •  постдиректив  •  постесив  •  сепаратив  •  супдиректив  •  вокатив |

 |

 |
**Лара Приор Палмер** (англиски: *Lara Prior-Palmer*, р. 24. јуни 1994 год.) е писателка и спортистка. Во 2013 година, Приор-Палмер победи на Монголското дерби со што постана првата жена и воедно најмладата личност која го освоила првото место на трката.

Детство
-------

Приор-Палмер израснува во Англија, Обединетото Кралство. Таа своите додипломски студии ги завршува на Стенфордовиот универзитет во Калифорнија, САД.

„Груба магија" (2019)
---------------------

Во 2019 година, Приор-Палмер ја објавува својата прва книга „Груба магија," која претставува своевиден мемоар за нејзиното учество на Монголското дерби. Книгата е добро примена кај критиката. Голем број светски весници објавиле позитивни коментари за овој мемоар.

Наводи
------

1. 1 2  Stanger, Melia Robinson, Melissa. „15 Incredibly Impressive Students At Stanford". *Business Insider*. Посетено на 2020-04-06.
2. ↑  Prior-Palmer, Lara. „Rough Magic". *www.penguin.co.uk* (англиски). Архивирано од изворникот на 2020-02-19. Посетено на 2020-04-06.
3. ↑  Robins, Ellie. „Review | At 19, on a whim, she entered the world's most grueling horse race — and won". *Washington Post* (англиски). Посетено на 2020-04-06.
4. ↑  Moss, Sarah (2019-06-08). „Rough Magic by Lara Prior-Palmer review – winning at 19 a 600-mile horse race". *The Guardian* (англиски). ISSN 0261-3077. Посетено на 2020-04-06.
5. ↑  Brown, Helen (2019-07-12). „How to win the world's wildest horse race — as told in one of 2019's best memoirs". *The Telegraph* (англиски). ISSN 0307-1235. Посетено на 2020-04-06.
**Машката кошаркарска репрезентација на Чехословачка** бил репрезентацијата кој ја претставувал државата на меѓународните турнири. Таа била членка на ФИБА Европа до 1991 година и со распадот на државата се создале следните нови репрезентации: Машка кошаркарска репрезентација на Чешка и Машка кошаркарска репрезентација на Словачка. Чехослобачка имала 7 настапи на Олимпијадите (нема медали), 4 учества на светските првенства (нема медали) и 24 учества на Евробаскетот со едно злато, шест сребра и пет бронзи.

Медали
------

* Евробаскет 1935 -  бронза
* Евробаскет 1946 -  **злато**
* Евробаскет 1947 -  сребро
* Евробаскет 1951 -  сребро
* Евробаскет 1955 -  сребро
* Евробаскет 1957 -  бронза
* Евробаскет 1959 -  сребро
* Евробаскет 1967 -  сребро
* Евробаскет 1969 -  бронза
* Евробаскет 1977 -  бронза
* Евробаскет 1981 -  бронза
* Евробаскет 1985 -  сребро

Поврзано
--------

* Чехословачка
* Кошарка

Weblinks
--------

* (en) Czechoslovakia, archive.fiba.com

|  |  |
| --- | --- |
| Stub icon | *Оваа статија од областа на спортот е никулец. Можете да помогнете со тоа што ќе ја проширите.** п
* р
* у
 |
**Латвиска Национална Опера** или *ЛНО* (латвиски: *Latvijas Nacionālā opera*) — национална опера на Латвија, чие седиште се наоѓа во престолнината Рига. Во нејзиниот состав спаѓаат и Латвискиот национален балет (ЛНБ), Латвискиот национален хор (ЛНХ) и Латвискиот национален оркестар (ЛНО).

Историја
--------

Во Рига постоел театар на кој се прикажувало на германски, кој исто така нудел и опера и балет уште од 1782 година и тој бил сместен во Градскиот театар на Рига од 1863 година.

Првиот обид да се создаде латвиска национална опера била 1893 година, кога била изведена *Spoku stunda*. Латвиската опера (*Latviešu Opera*) била основана во 1912 година од страна на Павулс Јурјан, иако речиси веднаш, за време на Првата светска војна, оперистите биле евакуирани во Русија. Во 1918 година, операта се рестартирала под името *Latvju Opera* предводена од Јазепс Витолс, основач на Латвиската академија за музика. Дебитантната изведба на 23 јануари 1919 година била на Вагнеровата *Der fliegende Holländer*. Од 1944 година, по окупацијата на Латвија од страна на Советскиот Сојуз и паѓањето под советско влијание, Латвиската Национална Операбила затворена до 1995 година поради реновирање и седиштето се преселило во привремени простории. При повторното отворање во 1995 година, првата опера била *Uguns un nakts* („*Оган и ноќ*") од Јанис Мединш.

Објект
------

Зградата на Националната опера во почетокот на 20 век.
Националната опера била изградена во 1863 година од страна на архитектот од Санкт Петербург, Лудвиг Бонстед. Во текот на својата историја, објектот бил на неколкупати реновиран, и тоа: 1882-1887 (по пожарот во 1882), 1957-1958, 1991-1995 (по независноста). За последен пат бил обновен во 2001 година кога била изградена нова сала од 300 места.

Наводи
------

1. ↑  Jonathan Bousfield *Baltic States* Rough Guides 2004 "The Latvian National Symphony Orchestra and the Latvian National Opera are the biggest shows in town, but be sure to look out for performances by Kremerata Baltica, a chamber ensemble put together by the Riga-born violinist Gidon Kremer"
2. ↑  Kevin O'Connor *Culture and customs of the Baltic states* 2006 p181 "The first attempt to create a Latvian national opera was J. Ozols's (1863–1902) *The Ghostly Hour*, performed in 1893, but cultural historians agree that the first real Latvian opera was *Baņuta* by the organist and composer Alfrēds Kalniņš"
3. ↑  Robert Barlas, Winnie Wong Latvia- 2010 p98 "Since independence in 1991, the National Opera building has received a major facelift, restoring the original facilities to their former grandeur and adding new ones."

Надворешни врски
----------------

* Homepage
* Latvian National Opera and Ballet at Google Cultural Institute

Координати: 56°57′19″N 24°06′17″E﻿ / ﻿56.95528° СГШ; 24.10472° ИГД﻿ / 56.95528; 24.10472
Координати: 68°16′06″N 18°58′37″E﻿ / ﻿68.26833° СГШ; 18.97694° ИГД﻿ / 68.26833; 18.97694

**Лапортен** (швед. *Lapporten* = „Лапонска Врата" или севернолапонски: *Čuonjávággi*, *Tjuonavagge* = „Гускина Долина") е карактеристична забраздена долина во Лапонија, северна Шведска, главно обележје на тамошниот планински крај. Долината е обиколена со планината Нисуншору (1.738 м) на југозапад, и Шуоншока (1.554 м) на североисток. Во средината на долината се наоѓа езерото Чуонјајаври, на 950 м надморска височина. Теренот е лесно прооден, но нема обележана патека.

Поврзано
--------

* Турнетреск
* Национален парк Абиску

Наводи
------

1. ↑  „Bevarandeplan Natura 2000: Nissuntjårro SE0820623" (PDF). Окружен административен одбор на Норботен. 2007. стр. 5. Архивирано од изворникот (PDF) на 2011-10-05. Посетено на 20 јуни 2011.
**Машката одбојкарска** репрезентација на Шведска ја претставува Шведска на меѓународни натпревари во одбојка за мажи и пријателски натпревари. Најголемиот успех на тимот бил во 1989 година, кога Шведска го освоила сребрениот медал на Европското првенство во 1989 година во Еребру и Стокхолм, од 23 септември до 1 октомври.

Резултати
---------

### Олимписки игри

* 1988 година — 7-мо место

### Светско првенство

* 1990 година — 10-то место
* 1994 година — 16-то место

### Европско првенство

* 1971 година — 17-то место
* 1985 година — 9-то место
* 1987 година — 4-то место
* 1989 —  **Сребрен медал**
* 1991 година — 10-то место
* 1993 година — 11-то место

### Европската лига

* 2017 —  **Бронзен медал**

Надворешни врски
----------------

* Шведската одбојкарска федерација
**Малата шлука** (науч. *Lymnocryptes minimus*) е мала, набиена крајбрежна птица, монотипечен член на родот *Lymnocryptes*. Се размножува низ северна Евроазија, а зимува на атлантскиот и средоземниот брег во Европа, во Африка и Индија. Оваа птица ја има и во Македонија.

Опис
----

Возрасните птици се помали од шлуката бекасина и имаат релативно пократок клун. Долги се 18-25 см, имаат распон на крилјата 30-41 см и тежат 33-73 грама. Телото одозгора е шарено со кафеви бои, а одоздола светло. Имаат црна линија низ окото. Крилјата се тесни и зашилени, а жолтите линии на грбот се видливи при лет.

Шарата на главата кај малата шлука се разликува од останатите од нејзиниот род. Таа нема централна линија, туку има две светли странични линии на круната, кои се раздвоени со темно перје.

Живеалиште и поведение
----------------------

Малата шлука е птица преселница чие живеалиште за време на размножувањето се мочуриштата, блатата, тундрата и влажните ливади со ниска растителност.

*Lymnocryptes minimus* - Јајце
Птицата е таинствена и тешка за набљудување во областите вон сезоната на парење, добро камуфлирана во животната средина. Затоа, набљудувачите на птици развиле посебна техника за да ги пронајдат, која се состои од одење низ мочурливото живеалиште додека птицата не полета нагоре. Тие потоа ќе се вратат долу и нема да се помрднат од скривалиштето додека натрапникот не дојде сосема близу. Тивко и кратко ќе летнат пред повторно да се вратат назад во растителноста.

### Исхрана

Малата шлука пасе и копка по меката кал, истражувајќи и собирајќи ја храната што ќе ја види. Претежно јаде инсекти, црви, но и растенија.

### Размножување

Мажјакот изведува додворувачко летање при кое испушта звуци како коњ во галоп. Инаку, се тивки птици. Гнездото го сместуваат на добро скриено место на земја и несат 3-4 јајца.

Статус
------

На малата шлука се однесува Договорот за заштита на африканско-евроазиските водни птици-преселници.

Наводи
------

|  |  |
| --- | --- |
| Ризница | „Мала шлука" на Ризницата ? |

1. ↑  BirdLife International (2012). „*Lymnocryptes minimus*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  *CRC Handbook of Avian Body Masses* by John B. Dunning Jr. (Editor). CRC Press (1992), ISBN 978-0-8493-4258-5.

Надворешни врски
----------------

* Avibase[*мртва врска*]
* Ageing and sexing (PDF; 0.57 MB) by Javier Blasco-Zumeta & Gerd-Michael Heinze Архивирано на 12 ноември 2013 г.
Ларва на стрижибуба
Десетдневни полноглавци
Гасеница
**Ларва** — степен на развојот на разни животни при преобразба (метаморфоза) од млада во возрасна единка. Овој степен на развој го имаат животните со посреден развој како што се инсектите, водоземците и жаркарите.

По изглед, ларвата е многу различна од возрасниот облик на животното (на пр. гасеница наспроти пеперутка) и често има посебни поргани што не постојат кај возрасната единка и сосема поинаква исхрана.

Во многу случаи ларвите живеат во различни средини од возрасните. Така, полноглавците живеат исклучиво во вода, и ќе созреат стануваат копнено-водни жаби. Со ова, младите добиваат заштита од грабливи животни и не се натпреваруваат со возрасните за истата храна. Некои, како прилепците  се неподвижни како возрасни, но подвижни како ларви.

Ларвците на извесни видови (да речеме, дождалците) можат да влезат во пубертет, но да не продолжат со развојот до степен на возрасни единки. Ова претставува тип на неотенија.

Постојат погрешни сфаќања дека ларвата секогаш ја одразува еволутивната историја на животното (заедничкиот предок на групата). Ова е точно за некои животни, но честопати ларвалната фаза има своја споредна еволуција, како што е случај кај инсектите. Во овие случаи, возрасната единка може да се послична на предокот од нејзиниот ларвален облик.

Разни животни имаат разни облици на ларви со разни називи. На пример, ларвата на пеперутката се нарекува гасеница, кај водоземците, тоа е полноглавец итн.

Ларвата како тема во уметноста
------------------------------

* „Ларви" - збирка поеми на бразилскиот писател Мачадо де Асис од 1864 година.
* „Ларва" - песна на полскиот поет Тадеуш Ружевич од 1961-1963 година.

Поврзано
--------

* Кукла (биологија)
* Нимфа (биологија)
* Имаго
* Мрест
* Полноглавец
* Гасеница
* Ихтиопланктон

Наводи
------

1. ↑  „ларва" — Дигитален речник на македонскиот јазик
2. ↑  *Антологија на бразилскиот расказ*. Скопје: Три, 2012, стр. 284.
3. ↑  Tadeuš Ruževič, *Izabrane pesme*. Beograd: Treći trg / Čigoja štampa, 2013, стр. 44-46.

Надворешни врски
----------------

|  |  |
| --- | --- |
| Ризница | „Ларва" на Ризницата ? |

* Arenas-Mena, C. (2010) Indirect development, transdifferentiation and the macroregulatory evolution of metazoans. Philosophical Transactions of the Royal Society B: Biological Sciences. Feb 27, 2010 Vol.365 no.1540 653-669
**Машките студии** би можеле да ги дефинираме како испитувања/истражувања на претставите, идеалите и очекувањата поврзани со мажите и мажественоста во контекст на современите и на историските општества. Појавата на машките студии е во директна релација и реакција на појавата на женските и феминистичките студии. Кај некои школи содржината на испитувањата на мажественоста се движи од антифеминистички до отворено профеминистички стојалишта. Прашањата околу тоа дали мажите можат да бидат вклучени на автентинчен начин во феминистичкото движење и да застапуват одредена феминистичка позиција е сè уште прашање на контроверзи.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Медицинскиот ректорат
Факултетот за фармација
**Медицински универзитет** „Проф. д-р Параскев Стојанов" во Варна, Бугарија е државен универзитет. Унивезитетот нуди додипломски, магистерски, докторски и специалистички студии од областа на медицината, денталната медицина, фармацијата и јавното здравство. Во склоп на универзитетот работи и Виша медицинска школа (на Бугарски: **Медицински колеж**), која што обучува стручни медицински сестри, акушерки, помошници фармацевти, забни техничари, рендген техничари, лабораториски техничар, и др.

Универзитетот е создаден во 1961 година.
Од создававето досега имаат дипломирано 8351 бугарски студенти и 977 странски студенти од 45 држави.

Факултети и колеџи
------------------

* **Медицински факултет**

Студиите траат 6 години, по што студентите се стекнуваат со академска титула Магистер и професионално звање Доктор на медицина.

* **Стоматолошки факултет**

Студиите траат 6 години, по што студентите се стекнуваат со академска титула Магистер и професионално звање Доктор на дентална медицина.

* **Фармацевтски факултет**

Студиите траат 5 години, по што студентите се стекнуваат со академска титула Магистер и професионално звање Магистер Фармацевт.

* **Факултет по јавно здравство**

Студиите траат 4 години, по што се стекнува титула дипломиран.

* **Медицински колеџ (Висока медицинска школа)**

Постојат неколку насокии: Медицинска сестра, акушерска сестра, забен техничар, рендген техничар, лабораториски техничар, санитарен инспектор и други.
Студиите траат од 3-4 години, по што студентите се стекнуваат со звање специалист или дипломиран.

Надворешни врски
----------------

* Официјална страна на Медицински универзитет - Варна
* Стоматолози - Варна  Архивирано на 5 октомври 2010 г.
За други истоимени места, погледајте Милау.

**Милау** (германски: *Mylau*) — поранешен град во округот Фогтланд, во сојузната покраина Саксонија, Германија. Се наоѓа во долините на реката Гелч и Раумбах, поток кој тече од Рајхенбах во Фогтланд, кој локално е познат како потокот на сапунот поради текстилните фабрики за боење кои биле изградени на неговите брегови. Градот се наоѓа на 6 километри југоисточно од Грајц и 20 километри југозападно од Цвикау.

На 1 јануари 2016 година, Милау и Рајхенбах во Фогтланд се споиле кон новиот град Рајхенбах во Фогтланд.

Историја
--------

Во XIV век била изградена населба во подножјето на замокот Милау (1180 г.). Императорот Карло Четврти му ги доделил градските права во 1376 година. До крајот на XVII век, градот бил недоволно значаен; во 1650 година бил населен со само 24 куќи. Потоа забрзано започнал да се развива поради подемот на ткајачкиот занает, што придонело за забрзан развој на текстилната индустрија во XIX век.

Развој на населението *(до 1960 година, податоците се однесуваат на 31 декември)*:

|  |  |  |  |
| --- | --- | --- | --- |
| * 1706: 900
* 1834: 2.393
* 1871: 4.449
* 1890: 6.353
* 1910: 7.957
* 1925: 7.166
* 1933: 7.375
 | * 1939: 6.986
* 1946: 7.562
* 1950: 7.234
* 1960: 6.668
* 1964: 6.393
* 1971: 6.087
* 1990: 3.658
 | * 1998: 3.364
* 1999: 3.328
* 2000: 3.316
* 2001: 3.202
* 2002: 3.119
* 2003: 3.080
* 2004: 3.013
 | * 2005: 2.979
* 2007: 2.889
* 2008: 2.878
* 2009: 2.858
* 2012: 2.699
* 2013: 2.649
 |

Податоци пред 1998 година: Digitales Historisches Ortsverzeichnis von Sachsen  
Податоци од 1998 година: Statistisches Landesamt Sachsen

Места на интерес
----------------

Замокот Милау бил изграден во 1180 година како место каде Раумбах се вливал во реката Гелч и сè уште постои. Еден километар северозападно од градот се наоѓа светски познатиот Вијадукт Гелч, кој ја преминува долината на Гелч. Исто така вредна за посета е градската црква *St. Wenzel* изградена во 1890 година, која вклучува оргули поставени од Готфрид Зилберман во 1730/1731 година.

* Замок МилауЗамок Милау
* Внатрешен двор на замокот МилауВнатрешен двор на замокот Милау
* Градската цркваГрадската црква

Наводи
------

1. ↑  Genehmigung der Vereinigung der Städte Reichenbach im Vogtland und Mylau zur neuen Stadt Reichenbach im Vogtland vom 30. November 2015, 1 јануари 2016

Надворешни врски
----------------

* Милау (Фогтланд) на Ризницата ?
* Официјална страница (германски)
* Информации за градот (германски)
* Digitales Historisches Ortsverzeichnis von Sachsen (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 128482683
* LCCN: n79064717
* GND: 4324982-6
* NKC: ge837033

 |

 |
**Медицина со квантен бран** Медицина со квантен бран е нова гранка на експерименталната и клиничката медицина, чии методи обезбедуваат брза, безболна и неинвазивна дијагноза на целиот организам и третман на болести во сите области на медицината без несакани ефекти на активни фактори.

Основен поглед
--------------

Медицина со квантен бран најмногу се заснова на идеите за нова насока во природната наука, која се нарекува „Физика на живите", како и на интердисциплинарните пристапи кон синергетската и квантната биофизика. Додека биофизичките и физиолошките аспекти на медицината се изучуваат во средно училиште од разни медицински и биолошки науки, модерната квантна медицина ги проучува физичките појави во телото на најосновно ниво, кога квантните биосистеми имаат основна компонента за квантни информации што го одредува потеклото на самото -конзистентни процеси. Кои комуницираат со молекуларната и морфолошката структура на организмот и неговите физиолошки функции.

Diagnostic methods
------------------

Дијагностичките методи на Медицина со квантен бран главно се засноваат на квантни врски на органи и системи на телото, идентификувајќи збир на скриени корелации што поврзуваат помалку комплексно ниво на биолошки објекти со покомплексно ниво на живи системи.

Клинички истражување
--------------------

Клиничките испитувања ги спроведуваат водечки медицински институции во САД, Канада, Германија, Франција, Шпанија, Италија, Летонија, Унгарија и други.

Меѓу нив се:

* Институт за регенеративна медицина во Северна Каролина, САД;
* Медицински центар во Оксфорд Ревматологија;
* Клиника Дентар Алваро, Квебек, Канада;
* Медицински универзитет Западен Онтарио, Канада;
* Медицински центар Велман на клиниката во Масачусетс, Бостон, САД;
* Институт за технологија во Харвард Масачусетс, Оддел за медицинска наука и технологија, Кембриџ, САД;
* Одделение за дерматологија, Медицинско училиште Харвард, Бостон, САД.
* Исто така, некои техники имаат солидна основа во форма на прецизни научни експерименти, специјално спроведени од НАСА.

1. ↑  Yanick, Paul. (2003). *Quantum medicine : a guide to the new medicine of the 21st century*. North Bergen, NJ: Basic Health Publications. ISBN 1-59120-031-8. OCLC 51095579.
2. ↑  „Quantum Healing: Transforming Who You Are - Spiritual Life Coaching". *web.archive.org*. 2012-12-29. Архивирано од изворникот на 2012-12-29. Посетено на 2021-02-03.CS1-одржување: бот: непознат статус на изворната URL (link)
3. ↑  Mohseni, Masoud.; Omar, Y. (Yasser); Engel, G. (Gregory), 1977-; Plenio, Martin B. (2014). *Quantum effects in biology*. Cambridge: Cambridge University Press. ISBN 978-1-139-95964-3. OCLC 885121935.CS1-одржување: повеќе имиња: список на автори (link)
4. ↑  Melkikh, Alexey V.; Khrennikov, Andrei (2015-11). „Nontrivial quantum and quantum-like effects in biosystems: Unsolved questions and paradoxes". *Progress in Biophysics and Molecular Biology*. **119** (2): 137–161. doi:10.1016/j.pbiomolbio.2015.07.001. ISSN 1873-1732. PMID 26160644. Проверете ги датумските вредности во: `|date=` (help)
5. ↑  says, Arthur Boulton (2019-08-23). „Quantum Physics in Medicine". *AZoQuantum.com* (англиски). Посетено на 2021-02-03.
**Медитеранео** (англиски: *Mediterraneo*) - италијански филм од 1991 година, во режија на Габриеле Салваторес (Gabriele Salvatores) според сценариото на Енцо Монтелеоне (Enzo Monteleone). Главните улоги ги граат: Диего Абатантуоно (Diego Abatantuono), Клаудио Багаљи (Claudio Bigagli), Џузепе Чедерна (Giuseppe Cederna), Лујџи Монтини (Luigi Montini) и Вана Барба (Vana Barba). Филмот освоил вкупно осум награди, меѓу кои и „Оскар" за најдобар странски филм, а имал уште 17 номинации. Исто така, филмот остварил и голема популарност кај публиката.

Синопсис
--------

За време на Втората светска војна, група италијански војници се оставени на еден мал остров во Егејското Море, со цел да набљудуваат. Тие се изненадени од тоа што во местото нема ниту еден човек. Несигурни во себе и исплашени, набрзо остануваат отсечени од светот, зашто еден војник ја уништува радио-станицата. Сепак, наскоро, жителите на местото се појавуваат при што сите се старци, жени и деца. Тогаш, војниците се зближуваат со месното население: двајца италијански војници запознаваат убава девојка-овчарка и таа им станува љубовница; кај војниците доаѓа проститутката Василиса (ја игра Барба) која им ги нуди своите услуги; на молба на попот (го игра Монтини), поручникот Монтини (го игра Багаљи) започнува да ги слика фреските во црквата итн. Еден ден, на островот доаѓа турски рибар, кој ги опива војниците со опиум, а потоа им ги краде оружјето и другите вредни работи. Еден од војниците, Фарина (го игра Чедерна) се вљубува во Василиса и тие прават свадба. Еден ден, на островот слетува италијански пилот и во разговорот со него војниците дознаваат дека веќе три години се наоѓаат заробени на островот и дека Италија капитулирала. Најпосле, на островот пристигнува англиската морнарица и војниците се враќаат дома, со исклучок на Фарина која останува. Многу години подоцна, островот го посетуваат многу туристи, меѓу кои и Монтини. Тој го здогледува гробот на Василиса и истоимениот ресторан, потоа го посетува Фарина, а таму го среќава и наредникот Лорусо (го ихра Абатантуоно), кој се разочарал од состојбата во Италија и се вратил да живее на островот.

Наводи
------

1. ↑  IMDb, Mediterraneo (1991)Awards (пристапено на 2.4.2020)
2. 1 2  HRT, Mediterraneo, talijanski film (пристапено на 31.3.2020)
3. ↑  IMDb, Mediterraneo (1991) (пристапено на 2.4.2020)
**„Лабин и Дојрана"** — балет на македонскиот композитор Трајко Прокопиев. Премиерно бил изведен на 11 јуни 1958 г. во Македонскиот народен театар во Скопје. Делото, поставено од Александар Доброхотов, на сцената промовира еден од најзначајните македонски кореографи, Олга Милосавлева, која во овој балет е поставена за асистент-кореограф.

Опис
----

Главни ликови во балетот се Лабин, Огнен, Дојрана и нејзините сестри самовили.

Лабин е младо момче кое свири на кавал на брегот на Дојранското Езеро. Со него е неговиот другар Огнен. Примамени од волшебниот звук на кавалот, од езерото излегуваат три сестри, самовили. Кога Лабин ги здогледал се воодушевил од нивната убавина. Знаејќи дека волшебната моќ на самовилите се крие во нивните наметки, тој им ги зема. Кога самовилите почнуваат да ги бараат, се среќаваат со Лабин. Во тој миг, меѓу Лабин и Дојрана, една од сестрите самовили, се раѓа взаемна љубов. Лабин им ги враќа наметките, но ја задржува наметката на Дојрана. Таа останува да живее со него. Времето поминува. Огнен, другарот на Лабин, се подготвува за својата свадба. На свадбата се поканети и неговите пријатели Лабин и Дојрана. Сите ја молат Дојрана да го заигра самовилскиот танц. Лабин и ја подава наметката. Дојрана започнува со својата игра, и се враќа волшебната моќ и таа исчезнува. Сите се вчудовидени.

Поврзано
--------

* Македонска класична музика

Снимка
------

|  |  |
| --- | --- |
|  | 
Свита од балетот „Лабин и Дојрана"

---

 |
| *Проблеми со пуштањето? Помош.* |

Наводи
------

1. ↑  „МОБ - Балет". Институт за театрологија на Македонија. Архивирано од изворникот на 2016-03-08. Посетено на 2013-03-20.
**Медиумската организација за Југоисточна Европа** (англ. *South East Europe Media Organisation, SEEMO*) била основана од претставници на 23 медиумски организации од девет земји од југоисточна Европа на 14-15 октомври 2000. година. Генерален секретар Оливер Вујовиќ.

Организацијата е регионална, невладина, непрофитна мрежа на уредници, директори на медиуми и угледни новинари од списанија, радио и ТВ станици, новински агенции и нови медиуми од југоисточна Европа. Преку своите комитети СЕЕМО настојува да воспостави мост помеѓу активностите на медиумите во светот и развојот на медиумите во регионот. 

Една од главните активности на СЕЕМО е заштита на слободата на печатот преку поддршка на новинарите и медиумите. Преку 60% од протестните реакции на СЕЕМО до владите и други власти, имале позитивни резултати. Секој протест на СЕЕМО се доставува и до водечките регионални и меѓународни медиуми, националните и меѓународните владини и невладини организации, политичари и јавни личности и установи.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Давид свири харфа, од Париски Псалтир.
**Македонска уметност** (понекогаш нарекувана **Македонска ренесанса**) е период Византиска уметност кој почнал со доаѓањето на власт на императорот Василиј I од Македонската династија 867. Периодот е проследен со иконобарство сè до паѓањето на династијата во средината на 11 век. Се има совпаднато со Отонианска ренесанса од Западна Европа. Во деветтиот и десеттиот век воената состојба на државата се подобрила, и уметноста и архитектурата заживеале. За фрески од Кастелсеприо во Италија се смета дека се поврзани со цариградската уметност од тоа време. 
Иако скулптурате е ретка во Византија, Во македонската ренесанса се има расцветано правењето на скулптури од слонова коска.

Наводи (in фр)
--------------

* J. Durand, L'art byzantin, Terrail, Paris, 2001
* J-M. Spieser, "L'art de Byzance", in C. Heck (dir.) Moyen âge, chrétienté et Islam, flammarion, Paris, 1996
**Милан Фирфов** (Скопје, 25 март 1943

 - Скопје, 28 април 2012

) — македонски музички работник, диригент, пијанист, оперски пејач - баритон и пензиониран редовен професор на ФМУ во Скопје. Фирфов е син на македонската оперска дива Данка Фирфова и музичкиот деец Живко Фирфов.

Животопис
---------

Фирфов е роден во Скопје, на 25 март 1943 година во видно музичко семејство. Дипломирал пијано кај А. Прегер, во 1969 и соло-пеење кај Н. Цвеиќ, во1970 година на Музичката академија
во Белград, каде што ја стекнувал и титулата магистер по соло-пеење кај З. Зикова во 1974 година. Уметничката кариера ја започнал како солист во Операта на МНТ, а од 1969 година почнал да предава на ФМУ во Скопје како редовен професор. Приредил повеќе солистички рецитали и настапи во придружба на оркестар. Се занимавал и со музичка критика. Познат бил по многубројните солистички и концертни настапи на разни музички манифестации во Македонија и во странство. Има настапено и како фолк пејач на фестивалот за патриотски песни Гоце Фест. До своето пензионирање бил редовен професор на ФМУ во Скопје, кој предавал соло-пеење и клавир. По долго боледување, починал во Скопје на 28 април 2012 година.

Наводи
------

1. ↑  Мирјана Павловска - Шурајковска (2009). *Данка Фирфова - монографија* (македонски и англиски). Скопје: Дирекција за култура и уметност- Скопје.
2. ↑  Dimitrije Buzarovski. „IRAM's CD Female vocal soloists from the Firfov Collection" (PDF) (англиски). Архивирано од изворникот (PDF) на 2012-07-03. Посетено на 2012-04-28.
3. ↑  „Почина професор Милан Фирфов". Дневник. 28 април 2012, 16:13. Архивирано од изворникот на 2012-04-30. Посетено на 2012-04-28. Проверете ги датумските вредности во: `|date=` (help)

Надворешни врски
----------------

* Фирфов на Гоце Фест во 1990 г.
**Маладини - Италијанецот** ( 1909
 во Италија — 13 ноември 1944

 во Скопје) — италијански партизан, борец за слобода на Македонија и учесник во НОВ.

Животопис
---------

Во средината на септември 1944 година, кога Дванаесеттата македонска ударна бригада го извршила успешниот напад на железничката станица во Зелениково на Германскиот транспортен воз, во паниката настаната во редовите на Германците, голема група заробеници успеале да побегнат од транспортот. Меѓу нив бил Русинот Иван Колосенко, група Чехословаци и Италијани меѓу кои и Маладини, Никола, Пасорели, Алберто и други воени заробеници, кои веднаш стапиле во редовите на Дванаесеттата македонска ударна бригада. Маладини, набргу се истакнал како мошне примерен борец. Бил учесник во двомесечните борби против балистите и Германците. Посебно се истакнал во борбите кај селото Соње, Водно и во околината на Треска. На 13 ноември 1944 година, учествувал и во уличните борби за ослободување на Скопје. По заземањето на повеќе значајни објекти, во борбата за преземање на Учителската школа, храбро загинал при спасување на еден ранет соборец.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 209. На `|first=` му недостасува `|last=` (help)
**Милан Петрев Штрбанов** ( 1902
 во Кучевиште, Скопско — 12 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Иако не успеал да заврши основно училиште, подоцна се научил да чита и пишува, а изучил и занает. Работел како столарски работник, во Скопје. Уштe во почетокот на оруженото востание против окупаторот, се вклучил активно и го помагал. Од 1941 година неговата куќа била отворена за илегалците, каде голем број партиски работници наоѓале засолниште. Честопати вршел и многу доверливи курирски задачи. Во текот на 1944 година, бил постојанен курир на Шеснаесеттата македонска ударна бригада. Бил задолжен за одржување на врска меѓу градот и бригадата. На 12 ноември 1944 година, пред самиот напад за ослободување на Скопје, вршејќи една задача, се судрил со германски единици и во близината на бившата воена болница и загинал.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 285. На `|first=` му недостасува `|last=` (help)
Мери Кинг, слепа улица.
**Слепа улица Мери Кинг** (англиски: *Mary King's Close*) била улица во градот Единбург во Шкотска. Данес се наоѓа под земја. Многу луѓе веруваат дека таму живат духови. Пред улицата да биде закопана во 17 век во неа поголем број од населението биле заразени од чума. Сите луѓе од улицата биле заразени бидејќи не смееле да излезат од неа. Оваа улица некогаш имала и згради и многу куќи, а данес е туристичка атракција.
Мери Кинг застојот бил отворен за јавност во април 2003.

Наводи
------

1. ↑  „Mary King's Close". royal-mile.com. Архивирано од изворникот на 2018-09-07. Посетено на 23 март 2013.
2. ↑  „Mary King's Close". BBC World Service. Посетено на 23 март 2013.
3. ↑  „Mary King's Close, II : The Tour". Gothica Gothique. Архивирано од изворникот на 2014-05-02. Посетено на 23 март 2013.

Надворешни врски
----------------

|  |  |
| --- | --- |
| Ризница | „Мери Кинг (слепа улица)" на Ризницата ? |

* Службено мрежно место

 *Оваа статија поврзана со Шкотска е никулец. Можете да помогнете со тоа што ќе ја проширите*.
**Максим Венгеров** - руски виолинист.

Животопис
---------

Во 2005 година, Венгеров започнал да работи како професор на Кралската музичка академија во Лондон.

Творештво
---------

Уште на десетгодишна возраст започнал да настапува на светските сцени. Во 2001 година, настапил во Скопје, а во 2015 година настапил на 55. издание на „Охридско лето". Според многу критичати и анкети, Венгеров се смета за еден од најголемите виолинисти кон крајот на XX век. Тој е првиот музичар од класичната музика кој бил назначен за Меѓународен амбасадор на добрата волја на УНИЦЕФ. Покрај како виолинист, Венгеров работи и како педагог и диригент. Во 2006 година, заедно со Ана Росновски, го основал музичкиот проект „Идните музичари" во Израел.

Наводи
------

1. 1 2  55 Охридско лето/ Ohrid Summer Festival – 12 July -20 August 2015.
Дадена е **транскрипцијата на деванагари**, писмото на кое се пишуваат хинди, санскрит и други индиски јазици предадено на македонски, најприближно што може. Многу гласови се совпаѓаат, но некои не постојат во македонскиот, па мора да се заменат со ним најблиските еквиваленти. Тука стојат македонските еквиваленти на звучните вредности за хинди и санскрит, кои се речиси идентични. Значи ова може да се нарече и **македонска транскрипција на хинди и санскритот**.

Таблицата е заснована на системот на меѓународната азбука за транслитерација на санскритот (IAST). Во првиот ред од секоја ќелија се дадени буквата на деванагари и нејзиното читање според МФА, во вториот е македонската транскрипција, а во третиот е официјалната латинична траслитерација (романизација) според IAST. Оваа романизација задолжително користи и големи и мали букви, додека македонското предавање е дадено само со мали за едноставност.

Некои букви се пишуваат исто, но имаат различен изговор на санскритот и на хинди, па така тие со различен изговор се обележани со букви „с" и „х", додека тие со ист изговор остануваат неодбележани.

Предавање на македонски
-----------------------

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| अ [ə]  ʼ а A | आ [ɑː]  а ā Ā | इ [i]  и i I | ई [iː]  иī Ī | उ [u]  уu U | ऊ [uː]  уū Ū | ऋ [ɹ̩] ʼрс ; ри х ṛ Ṛ | ॠ [ɹ̩ː] ʼр с; рих, ṝ Ṝ | ऌ [l̩]  ʼлḷ Ḷ | ॡ [l̩ː]  ʼлḹ Ḹ | самогласки |

  


|  |  |  |  |  |
| --- | --- | --- | --- | --- |
| ए [eː]  е e E | ऐ [aːi]  еи, ај, ејai Ai | ओ [oː]  оo O | औ [aːu]  ау, оуau Au | дифтонзи |

  


|  |  |
| --- | --- |
| अं [ⁿ]  назализација ṃ Ṃ | анусвара |
| अः [h]  хḥ Ḥ | висарга |

  


|  |  |  |  |  |
| --- | --- | --- | --- | --- |
| заднонепчени | преднонепчени | свиени | забни | уснени |
| क [k]  кk K | ќс; ч х c C | ट [ʈ]  тṭ Ṭ | त [t̪]  тt T | प [p]  п p P | безвучни избувни |
| ख [kʰ]  кkh Kh | छ [cʰ]  ќ с; ч х ch Ch | ठ [ʈʰ]  т ṭh Ṭh | थ [t̪ʰ]  т th Th | फ [pʰ]  п ph Ph | приздивни безвучни избувни |
| ग [g]  г g G | ज [ɟ]  ѓ с; џх j J | ड [ɖ]  д ḍ Ḍ | द [d̪]  д d D | ब [b]  б b B | звучни избувни |
| घ [gʰ]  гgh Gh | झ [ɟʰ]  ѓ с; џх jh Jh | ढ [ɖʰ]  дḍh Ḍh | ध [d̪ʰ]  д dh Dh | भ [bʰ]  б bh Bh | приздивни звучни избувни |
| ङ [ŋ]  нгṅ Ṅ | ञ [ɲ]  њ ñ Ñ | ण [ɳ]  н ṇ Ṇ | न [n]  нn N | म [m]  м m M | носни |
|   | य [j]  ј y Y | र [r]  р r R | ल [l]  л l L | व [v]  в v V | полусамогласки |
|   | श  [ɕ]  шś Ś | ष [ʂ]  шṣ Ṣ | स [s]  с s S |   | шушкави |
| ह [ɦ]  г h H |   |   |   |   | звучна струјна |

Белешки
-------

1. ↑  Исто што и „англиско р" (венечна приближна согласка)
2. ↑  звучна гласилна струјна согласка

Поврзано
--------

* Деванагари
* Хинди
* Санскрит
* Македонска транскрипција на странски јазици
**Милангер** (германски: *Mühlanger*) — село и поранешна општина во округот Витенберг, во Саксонија-Анхалт, Германија. Од 1 јануари 2014 е дел од градот Цана-Елстер. Од 1 јануари 2011 до 29 мај 2013 била дел од градот Цана-Елстер. Претходно, општината припаѓала на општинската заедница Елбауе-Флеминг.

Географија
----------

Милангер се наоѓа 9 километри источно од Лутерштат Витенберг на Елба.

### Општински единици

Милангер е поделен на Хондорф, Прилиц и Галин.

Историја
--------

Хондорф првпат е споменат во 1304. Општината била основана во 1939 со спојување на селата Прилиц и Хондорф. Галин бил припоен во 1974.

Економија и сообраќај
---------------------

Сојузниот автопат B 187 кој води од Витенберг до Јесен поминува низ општината.

Наводи
------

1. ↑  *Општината Милангер повторно независна*, MDR, 29 мај 2013 ((германски))

|  |  |
| --- | --- |
| Stub icon | *Оваа место во округот Витенберг статија е никулец. Можете да помогнете со тоа што ќе ја проширите.** п
* р
* у
 |
**Маја Санду** (родена на 24 мај 1972) — молдавски економист кој служел како министер за образование и наука на Молдавија од 2012 до 2015 година.

Во 2016 година, Маја Санду беше кандидат за претседател на Молдавија. Таа се залагала за евроинтеграција и била еден од двајца кандидати во втората фаза на изборите.

Животопис
---------

Маја Санду е родена на 24 мај 1972 година во селото Риаипени, во регионот Фалешти, во Советска Молдавија, во семејството на Григориј и Емилија Санду. Таа зборува англиски, романски, руски и шпански јазик.

Од 1989 до 1994 година, Санду студирала менаџмент на Академијата за економски студии на Молдавија (ASEM). Потоа, од 1995 до 1998 година, таа студирала меѓународни односи на Академијата на Јавната Администрација (AAP) во Кишинев. Во 2010 година, таа дипломирала од Факултетот за менаџмент Џон Ф. Кенеди при универзитетот Харвард.

### Кариера

Санду при средба со Овидиу Рјеци во јануари 2016 година
Од 2010 до 2012 година, Санду работела како советник на извршниот директор на Светската банка во Вашингтон. Од 2012 до 2015 година, таа била министер за образование на Молдавија. На 23 јули 2015 таа беше предложена од страна на Либералната демократска партија како кандидат за премиер на Молдавија, наследувајќи ги Наталија Герман и Кирил Габуричи. Еден ден откако беше предложена од страна на обновената проевропска коалиција, Санду ги постави оставките на шефот на Народната банка на Молдавија, Дорин Драгурану и на државниот обвинител Корнелиу Гурин како услови за нејзино прифаќање на предлогот. Но тоа не се слуќи и Валериу Стрелет беше номиниран наместо Sandu од страна на претседателот на Молдавија.

На 23 декември 2015 година таа ја започна платформата "În /pas/ cu Maia Sandu" ("Биди во чекор со Маја Санду"), која подоцна стана политичка партија наречена "Partidul Acțiune și Solidaritate" ("Партија на акција и солидарност").

Во 2016 година, Маја Санду беше кандидат за претседател на Молдавија. Таа се залагала за евроинтеграција и била еден од двајца кандидати во втората фаза од изборите.

Наводи
------

1. 1 2
2. ↑  „Ex-World Bank economist set to become prime minister in Moldova". www.dw.com/en. Посетено на 2015-07-24.
3. ↑  „Moldova PM nominee pushes tough demands for taking top job". www.reuters.com/. Архивирано од изворникот на 2015-10-11. Посетено на 2015-07-25.

Надворешни врски
----------------

* Маја Санду на Facebook
* În /pas/ cu Maia Sandu Архивирано на 12 јуни 2019 г.
**Ксенија Сидорова** (18 мај 1988, Рига) - латвиска музичарка која свири на хармоника.

Животопис
---------

Сидорова се родила во Рига, во 1988 година. На осумгодишна возраст започнала да учи да свири на хармоника, а дипломирала и магистрирала на Кралската академија за музика во Лондон, под менторство на професорот Овен Мареј.

Творештво
---------

Својот прв професионален настап Сидорова го одржала во 2009 година, во лондонскиот „Вигмор хол" и веднаш била оценета како музичко откритие. Во 2012 година станала првиот добитник на меѓународната награда на фондацијата „Брин Терфел". Во 2015 година настапила во познатата лондонска сала „Ројал Алберт хол", по повод 50. роденден на познатиот велшки баритон Брин Терфел, каде заедно со Стинг ја извела песната „роксен" на групата „Полис". Сидорова настапувала со познатите музички имиња, како што се: Никола Бенедети, Милош Карадаглиќ, Хуан Диего Флорес, Томас Голд итн. Заедно со Ави Авитал и Итамар Доари таа е член на триото „Between Worlds", со кое настапувала во Германија, Британија и во САД. Исто така, како солист настапувала со престижни симфониски оркестри ширум светот. Како признание на нејзиното творештво, Кралската академија за музика од Лондон ѝ доделила диплома за значаен придонес во музиката. На 1 декември 2016, во Домот на АРМ во Скопје, Сидорова го одржала концертот „Алхемија", заедно со Македонската филхармонија.

Наводи
------

1. 1 2  „Принцезата на хармоника, Ксенија Сидорова, првпат во Македонија", *Дневник*, година XX, број 6225, сабота-недела, 26-27 ноември 2016, стр. 19.
**Милан Колев Стеваноски** (15 септември 1922 во Врбјани, Прилепско — 15 април 1945 во Товарник, Хрватска) — македонски партизан, учесник во НОБ.

Животопис
---------

Милан Колев Стеваноски бил роден на 15 септември 1922 година во селото Врбјани. По занимање бил земјоделец. Кон НОБ се приклучил во август 1944 година. Учествувал во борбите што ги водела Втората македонска ударна бригада на Сремскиот фронт, загинал на 15 април 1945 година во Товарник, Хрватска.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
Макс (десно) и Еуген Складановски
**Макс Складановски** (роден на 30 април 1863 година во Панков во близина на Берлин, починал на 30 ноември 1939 година во Берлин) бил пионер на филмовите. Со неговиот брат Емил Складановски (1866-1945) го развил *Биоскоп*, каде што за првпат на 1 ноември 1895 биле прикажани краткометражни филмови пред јавноста. Со ова пионерско достигнување, Складановски влегол во историјата на филмот. 

 Постер од првиот филм на браќата Макс и Емил Складановски
Ѕвездата на Макс Складановски од Булеварот на ѕвездите во Берлин

Филмови
-------

* Излез по алармот (1896)
* Чуварот се качува на пушката (1896)
* Гардата е на (1896)
* Забавна забава пред Тиволи во Стокхолм (1896)
*

Надворешни врски
----------------

|  |  |
| --- | --- |
| Ризница | „Макс Складановски" на Ризницата ? |

* Макс Складановски на  Семрежната филмска база на податоци (англиски)
**Ксеноестрогените** претставуваат нови, индустриски добиени супстанци кои покажуваат естрогени ефекти и кои имаат различна хемиска структура од архиестрогените (од природните естрогени) кои се создаваат во живите организми. Ефектите на ксеноестрогените врз човековото здравје и врз животната средина се предмет на голем број истражувања.

Ефекти врз здравјето
--------------------

Ксеноестрогените се смета дека влијаат врз појавувањето на поголем број на здравствени проблеми, но иако не постојат сигурни докази за тоа, последиците од несаканите ефекти до кои тие може да доведат се сметаат за сериозни. Ксеноестрогените предизвикуваат ефекти слични на природниот естроген и на таков начин може да влијаат врз нарушување на процесите на кои природните естрогени влијаат. Изведени се студии со кои е покажано нивното влијание врз репродуктивниот циклус кај луѓето и кај дивите животни.

Прусуство во организмот
-----------------------

Присуството на ваквите супстанци претставува сериозна закана за здравјето на луѓето. Животот се заснова врз пренесување на биохемиските информации од една на дуга генерација, а присуството на ваквите супстанци може да доведе до нивна интерференција во процесот на пренесување на ваквите информации низ процес кој денес се означува како *настанување на хемиска конфузија*. Во 2008 година публикувана е студија во која се набројуваат голем број на ефекти предизвикани од ксеноестрогени супстанци кај мажјаците кај повеќе видови (вклучувајќи го и човековиот вид).

Супстанци кои покажуваат естрогени ефекти
-----------------------------------------

* Алкилфенол
* Атразин (хербицид)
* 4-метилбензилдиен камфор (лосион за сончање)
* Будалиран хидроксианисол (конзерванс за храна)
* бисфенол А (мономер за поликарбонатна пластика и антиоксиданс во пластиката)
* Дихлородифенилхлороетилен (производ на разложување на познатиот пестицид DDT)
* DDT (инсектицид)
* линдан (инсектицид)
* металоестрогени (класа на неоргански ксеноестрогени)
* ендосулфан (инсектицид)
* парабени (се користат во креми и во лосиони)
* ...

Надворешни врски
----------------

* "Our Stolen Future" book about endocrine disruption
* How to avoid xenoestrogens
* S. Safe on lack of evidence for any effect Архивирано на 17 декември 2007 г.
**Куќа на Сол Фридман**, наречена и **Играчки Рид** (англиски: Toyhill), ― изградена во Плезентвил, Њујорк во 1948 година. Ова бил првиот од трите домови на Френк Лојд Рајт изградени во развојот на т.н. јусониски домови северно од градот Њујорк.

Куќата на Фридман е дел од повоениот развој на употребата на кругот од страна на Рајт, што кулминира во неговиот Музеј „Соломон Р. Гугенхајм" во Менхетен. Куќата на Сол Фридман во Плезентвил, Њујорк, е покриена со бетонски плочи слични на печурки; двата вкрстени затворени кругови на вистинското живеалиште се израмнети на крајот од правиот терасест парапет на со отворената гаража во облик на печурка. Оваа куќа била завршена во 1949 година со закосени ѕидови од речиси ричардсонско непланско ѕидано со ашлар под лента од прозорци со метална рамка.

Рајт ја нарекол куќата „Играчки Рид" (изворно: *Toyhill*) бидејќи Сол Фридман бил продавач на книги, музички плочи и (во некои продавници) играчки.

Наводи
------

1. ↑  Reisley, Roland (2001). *Usonia, New York: Building a Community with Frank Lloyd Wright*. Princeton Architectural Press. ISBN 978-1-56898-245-8.

* Сторер, Вилијам Алин. *The Frank Lloyd Wright Companion*. University Of Chicago Press, 2006 година, ISBN 0-226-77621-2 (S.316)

Надворешни врски
----------------

* Фридманова куќа, Плезантвил, Њујорк од Френк Лојд Рајт